प्रलेस का राष्ट्रीय सम्मेलन 13 से जयपुर में, जुटेंगे देश भर से लेखक
प्रगतिशील लेखक संघ (प्रलेस) का राष्ट्रीय सम्मेलन 13 सितंबर से जयपुर में रविंद्र मंच पर आयोजित होगा और इस तीन दिवसीय सम्मेलन में देश भर के 600 से ज्यादा लेखकों के भाग लेने की उम्मीद है।
सम्मेलन के राष्ट्रीय महासचिव राजेंद्र राजन ने बताया कि प्रलेस का यह 17वां राष्ट्रीय सम्मेलन है और पहली बार विभिन्न भाषाओं के लेखक इतनी बड़ी संख्या में एक मंच पर जयपुर में आ रहे हैं।
उन्होंने बताया कि सम्मेलन में हिंदी के साथ साथ उर्दू, राजस्थानी, पंजाबी, गुजराती, मराठी, तेलुगू, कन्नड़, मलयालम, उड़िया व बांग्ला के महत्वपूर्ण कवि लेखक तथा रंगमंच और सिनेमा कलाकारों के भाग लेने की उम्मीद है।
सम्मेलन का उद्घाटन चिंतक व भाषाविद गणेश एन देवी करेंगे।
सम्मेलन के राष्ट्रीय संयोजक ईशमधु तलवार ने बताया कि सम्मेलन में प्रसिद्ध तमिल कवि व प्रलेस के राष्ट्रीय अध्यक्ष पुन्नीलन, दलपत चौहान, सुरजीत जज, विश्वनाथ त्रिपाठी, प्रभात पटनायक, उदय प्रकाश, जितेंद्र भाटिया, 9fc लीलाधर मंडलोई, नरेश सक्सेना व बल्ली सिंह चीमा भी भाग लेंगे। फिल्मकार आनंद पटवर्द्धन अपनी चर्चित फिल्म ‘विवेक’ का प्रदर्शन इसमें करेंगे। सम्मेलन 13 से 15 सितंबर तक होगा।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva awa_Deva awa_Deva hin_Deva